Ժորժ Շեխլյան

Ժորժ Սարգսի Շեխլյան (), հայ ճարտարապետ։

Կենսագրություն 
1968 թվականին ավարտել է Երևանի պոլիտեխնիկական ինստիտուտը։ 1968-1984 թվականներին աշխատել է Հայպետնախագիծ, 1984-1990 թվականներին՝ Երևաննախագիծ ինստիտուտներում։

Շեխլյանի նախագծերով (համահեղինակների հետ) իրականացվել են Սևան քաղաքի գլխավոր հատակագիծը (1970), «Զվարթնոց» օդանավակայանը (1981, հեղինակային խմբի հետ՝ ՀԽՍՀ պետական մրցանակ՝ 1985, վերակառուցումը՝ 1993), «Ավիառեմշին» տրեստի շենքը (1984), վերակառուցվել Ռենտգենաբանության ինստուտի (1984), գերագույն դատարանի (1985-1986), պիոներների պալատի (1988-1989), կենտրոնական բանկի (1995) շենքերը, վերակառուցվել և բարեկարգվել Գյումրիի Կենտրոնական հրապարակը (1980-1988)։

1994 թվականից ապրում է Գրենոբլում (Ֆրանսիա), որտեղ նրա նախագծերով իրականացվել են առանձնատներ, քոտեջներ, մենատներով կառուցապատված փոքր թաղամասեր, ուսանողության համար բնակելի շենք (1995), Սեն Մարսելլանում՝ 2 լիցեյ (1998), Վալանս քաղաքի մոտ՝ Ալեն Մանուկյանի տեքստիլ գործարանի վերակառուցումը և ռեստորան (1999)։

Մշակել է Զվարթնոց օդանավակայանի շենքի հետագա պահպանման և օգտագործման երեք նախագիծ։

Ծանոթագրություններ  

Հայ ճարտարապետներ
Լիոն քաղաքում ծնվածներ
ՀՊՃՀ շրջանավարտներ